Dame i gospodo na osnovu člana 56. stav 2. Poslovnika Doma naroda otvaram 12. sjednicu Doma naroda Parlamentarne skupštine Bosne i Hercegovine. Pozdravljam sve koji su pozvani. Na sjednici je prisutno 13 delegata, iz reda bošnjačkog naroda 4, iz reda hrvatskog 5 i iz reda srpskog naroda 4 delegata. Gospoda Mladen Ivanić i gospođa Nermina Kapetanović su odsutni iz opravdanih razloga. Za 12. sjednicu Doma naroda predlažem sljedeći Dnevni red 1. Izvještaj Zajedničke komisije oba doma o postizanju saglasnosti o identičnom tekstu Zakona o popisu stanovništva, domaćinstava i stanova u Bosni i Hercegovini 2013. godine; 2. Zahtjev delegata Borjane Krišto, Halida Genjca i Staše Košarca za razmatranje Prijedloga zakona o sistemu državne pomoći u Bosni i Hercegovini, po hitnom postupku, u skladu sa članom 122. Poslovnika Doma naroda. Ovo je usaglašeni dnevni red na sjednici Kolegijuma. Otvaram raspravu o dnevnom redu. Za riječ se javila uvažena kolegica Borjana Krišto. Izvolite gospođo Krišto.
Hvala lijepo. Poštovani predsjedavajući, zamjenici predsjedavajućeg, uvažene kolege izaslanici, predstavnici javnih medija, sve vas srdačno pozdravljam. Budući da je danas sjednica zakazana po ove dvije točke i da nema izaslaničkih pitanja, ja postavljam pitanje Kolegiju u okviru dnevnog reda, a i zapravo svima nama – Šta je sa realizacijom Zaključka o usvajanju Proračuna institucija BiH i šta je sa realizacijom Zaključka Zajedničkog kolegija u kojem stoji: „Da ukoliko Predsjedništvo ne objavi Proračun institucija BiH, da će to, da će takav akt Ministarstva financija na objavu uputiti Zastupnički dom Parlamentarne skupštine BiH? 2 Ovo postavljam pitanje jer je to odgovornost, zapravo svih nas, radi funkcioniranja i financiranja kako institucija BiH, tako i njenih međunarodnih obveza. Hvala lijepa.
Zahvaljujem se gospođi Krišto. Daću sebi za pravo da u detaljima, dakle, informišem Vas i ostale kolege o ovim pitanjima koje ste postavili. Dakle, nakon što je Predstavnički dom i Dom naroda donio zaključke u istovjetnom teksu, a kojima se rješava pitanje Budžeta za 2011. godinu, došlo je do toga da je Predsjedništvo donijelo svoje zaključke kojima obavezuje Ministarstvo finansija na određeno postupanje. Zajednički kolegij je donio poznate zaključke vezane za sve to i za realizaciju tih drugih zaključaka kao i onih domova, nadležan je Kolegijum Predstavničkog doma. Danas je dan u toku koga će se vjerovatno Kolegijum Predstavničkog doma opredjeliti oko svega toga, tako da ja ne bih kolegama odmagao u tom smislu. Petak je danas i ne bih kolegama odmagao u bilo kom smislu da obave svoj posao. Hvala. Ako nema intervencija na dnevni red,
/nije uključen mikrofon/
Izvolite, riječ ima gospodin Tihić. Molim da omogućite na svečanoj govornici gospodinu Tihiću riječ. Izvolite.
Vezano za ovaj Budžet za 2011. godinu, prema političkom dogovoru koji je postignut 28.12. jedna od odredbi dogovora jeste i usvajanje Budžeta za 2011. godinu na nivou ostvarenja za tu godinu. Svakako je tu i Zakon o popisu stanovništva, Zakon o sistemu državne pomoći i dogovor oko formiranja Vijeća ministara i to je jedan paket. I tako jedino možemo to posmatrati. Mi smo na ovome Kolegiju dogovorili da ukoliko Predsjedništvo ne dostavi nekakav drugi iznos ostvarenja budžeta, da ćemo prihvatiti ono što je usvojio, što je dostavilo Ministarstvo finansija. Tako da danas automatski treba da se objavi u „Službenom listu“ to što smo mi odlučili na Zajedničkom kolegiju. Ne treba donositi nikakve posebne odluke i ja nadam da će to, nadam se da će to danas biti i završeno.
Hvala gospodinu Tihiću. Gospodin Genjac, intervencija za dnevni red ili molim? 3
/nije uključen mikrofon/
Riječ ima uvaženi kolega, gospodin Halid Genjac, izvolite.
Mi zaista imamo ovaj danas provođenje određenog političkog dogovora koji u sebi ima elemente, sastavni dio tog dogovora, naravno su one, pitanja koja su na današnjem dnevnom redu, ali i Budžet. Ne vidim razloga da se i zapravo neobjašnjivi su mi razlozi zašto se ova odbojka oko Budžeta dešava ovih dana. U svakom slučaju ja mislim da bi bilo dobro da mi dobijemo informaciju od Predstavničkog doma, od Kolegija Predstavničkog doma šta se dešava, pa da nastavimo sa ovim pitanjima koja su na dnevnom redu. Zato predlažem da jedna od tačaka današnjeg dnevnog reda bude – Informacija o realizaciji zaključaka u vezi sa objavom Budžeta. I ja mislim da u najmanju ruku trebamo na nivou klubova obaviti konsultacije, da vidimo šta ćemo raditi, jer danas je dan kad bi trebalo i to pitanje rasčistiti. Zahvaljujem.
Gospodine Genjac, dakle, naravno ovaj, izjašnjavaće se delegati o tome, međutim zaključak koji postoji kaže ovako – Ukoliko Predsjedništvo tokom petka, 03. danas, ne bude osporilo odluku Zajedničkog kolegija, dakle ja mogu da pripremimo informaciju, ali ne mogu da znam šta će do 24 sata večeras biti. Nemam svog člana Predsjedništva i ne mogu ni privatno da informišem kao član Kolegija. Dakle, ja bih samo htio da uzmemo to u obzir, naravno ovaj, da bi mogli da završimo ovo s ovim.
Može li jedna pauza 10 minuta.
Prije toga se javila uvažena kolegica Borjana Krišto. Pa da čujemo.
Hvala lijepa. Na ovaj prijedlog gospodina Genjca, mislim da mi ne trebamo kao Dom čekati bilo kakvu informaciju ili stav Zastupničkog doma. Zakonodavni okviri jednog i drugog doma su potpuno odvojeni i poslovnički i na drugi način. U ovom smislu, mi kao Dom, Dom naroda možemo samo ići sa prijedlogom zaključka da obavežemo našeg predsjedavajućeg da sukladno poslovničkoj proceduri, jer zakon kada ide na objavu moraju ga potpisati predsjedavajući oba doma. Tako da može biti zaključak danas – da predsjedavajući našeg Doma naroda potpiše taj isti zakon. A takva 4 ista obveza u Zastupničkom domu postoji već ovim zaključkom i o njoj se samo Zastupnički dom može objasniti, mi, odnosno očitovati. Mi na nju ne možemo uticati ni na kakav način, mi možemo znači samo ići i ja ovom prilikom predlažem da naš Dom danas obaveže predsjedavajućeg Doma naroda da potpiše ove zaključke i da ih uputi u parlamentarnu proceduru, znači Proračun. Hvala lijepa.
Da Vam kažem, idemo u jednu dimenziju rasprave koja, jel' sad o pravu da govorimo, ja ne bih to činio sad da tumačim te. Dakle, da li ostaje ovo vezano za prijedlog gospodina Genjca oko pauze, evo gospodine Tihiću možemo li, kako god.
/nije uključen mikrofon/
Uredu, 10 minuta pauze na zahtjev šefa Kluba delegata bošnjačkog naroda. [[PAUZA]] Marine obezbijedite prisustvo ljudi pošto smo završili. S obzirom na to da imamo kvorum u ovom trenutku u zbornici, konstatujem da nema prijavljenih za dalju diskusiju u okviru utvrđivanja dnevnog reda i da s obzirom na konsultacije koje smo imali, možemo konstatovati, da pošto nema izmjena i dopuna dnevnog reda, onda se smatra da je on u skladu sa članom 60. Poslovnika Doma naroda usvoje. Prelazimo na tačku jedan, Ad. 1. Izvještaj Zajedničke komisije oba doma o postizanju saglasnosti o identičnom tekstu Zakona o popisu stanovništva, domaćinstava i stanova u BiH 2013. godine